Oasis Siwa

Oasis Siwa atau Wahah Siwa (  ) ialah sebuah oasis dan bandar di Mesir. Ia terletak di antara Lekukan Qattara dan Laut Pasir Besar di Gurun Barat,  timur dari sempadan Mesir–Libya dan  dari ibu kota Mesir Kaherah. Ia terkenal kerana pada zaman Mesir Purba ia merupakan tempat takahun Amun, yang runtuhannya kini merupakan tarikan pelancong yang popular. Oleh itu, nama purbanya ialah Oasis Amun-Ra, sempena nama dewa Mesir utama itu.

 Nama 
Nama Mesir Purba bagi oasis ini ialah sḫt jꜣmw, yang bermaksud "Padang Pokok". Nama tempat aslinya daripada bahasa Libya mungkin dikekalkan dalam bahasa Mesir sebagai t̠ꜣ(j) n d̠rw "tꜣj di pinggir" yang mana t̠ꜣ ialah transkripsi untuk nama tempatnya daripada bahasa Paleo-Berber, *Se atau *Sa. Nama ini kekal dalam karya-karya ahli geografi Muslim sebagai  Santariyyah.

Siwah ialah nama Arab bagi oasis yang dipanggil Sali dalam bahasa Berber. Oasis ini juga dipanggil Isiwan dalam bahasa Berber moden.

Etimologi perkataan سيوة Siwah tidak jelas. Champollion menyatakan ia berasal daripada bahasa Qibti ⲥⲟⲟⲩϩ (soouh) – bentuk cacat perkataan Mesir untuk "oasis", ⲟⲩⲁϩ (ouoh). Terdapat juga bukti ia daripada nama tempat lain di Oasis Kharga yang mungkin mempunyai etimologi sama – S.t-wȝḥ, kini Deir el-Hagar). Basset mengaitkannya dengan nama suku Berber swh yang direkodkan lebih jauh di barat pada zaman Islam awal, manakala Ilahiane, mengikut Chafik, mengaitkannya dengan perkataan bahasa Berber Shilha asiwan, sejenis burung pemangsa, dan seterusnya dengan Amun-Ra, dewa yang dilambangkan dengan burung falkon. Beberapa pengarang klasik memanggil tempat ini "Ammonium".Howatson, M.C. Oxford companion to classical literature. 3rd ed. Oxford: Oxford UP, 2013, 626.

Iklim
Sistem pengelasan iklim Köppen-Geiger mengelaskan iklimnya sebagai gurun panas (BWh), sama seperti seluruh Mesir.

Galeri

Lihat juga

 Senarai bandar dan pekan di Mesir

Rujukan

Pautan luar
 Ministry of Environment Egyptian Environmental Affairs Agency – Natural Protectorates Description 
 The Locally Run Website of Siwa Oasis.
 Siwawi.com The guide for visiting Siwa Oasis.
 Siwa Oasis – Extraordinary. Archived on Archive.is
 Alain Blottière's Travel book on Siwa .
 Siwa Oasis Photo Gallery.
 Olive and Palm Groves in Siwa Oasis

Kategori:Tempat berpenduduk Berber
Kategori:Taman di Mesir
Kategori:Takahun klasik
Kategori:Oasis Mesir
Kategori:Berber di Mesir
Kategori:Tempat berpenduduk di Kegabenoran Matrouh
Kategori:Pelancongan di Mesir
Kategori:Taman negara Mesir
Kategori:Mata air Mesir
Kategori:Tempat tarikan pelancong di Mesir
Kategori:Gurun Barat (Mesir)
Kategori:Bandar di Mesir